شەفەق نیوز/  ئەنجومەن نواگردن مەترسیەیل کارەساتەیل فلیپین (NDRRMC)، ئمڕوو یەکشەممە، لە بەیاننامیگ وت: ئەو زەویلەرزە ک رووژ چوارشەممە دالە وڵاتەگە، کاریگەری وە زیاتر لە ٣١٤ هەزار داشت، و شمارەی کوشیان رەسیە ١٠ کەس.
وەگورەی قسەی ئەنجومەنەگە، زەرەدەیل زەویلەرزەگە، رەسیە ٣١٤١٦١ کەس، و شمارەی کوشیان رەسیە ١٠ کەس، و ٣٧٥ کەسیش زەخمدار بوی.
رووژ شەممە، ئەنجومەن (NDRRMC) خەوەردا ک زەویلەزەگە زەرەد رەدانە ٢٢٨٢٣٨ کەس، و ٦ کوشیان و ٣٢٠ زەخمداری، و چوار کەسیش بیسەروشوین.
لە رووژ ٢٧ تەمووز، زەویلەرزەیگ وە تونی ٧ پلە دالە ناوچەیل باکوور خوەرئاوای دوورگەی لوزۆن لە فلیپین، وهەمیش رەسیە ناوچەیل شانی، جویر لەوەی تەکتل لەمانیلای پایتەخت.
